Pedro Shimose

Bardd Bolifiaidd yn yr iaith Sbaeneg yw Pedro Shimose (ganed 1940).

Ganed yn Riberalta, Talaith Beni, yng ngogledd Bolifia. Mewnfudwyr o Japan oedd ei rieni. Astudiodd y gwyddorau cyfathrebu yn yr Universidad Complutense ym Madrid. Gweithiodd yn golofnydd ac yn olygydd i'r papur newydd dyddiol Presencia yn La Paz, ac yna addysgodd lenyddiaeth yn yr Universidad Mayor de San Andrés yn La Paz. Ymhlith ei gasgliadau cynnar o farddoniaeth mae Triludio del exilio (1961), Sardonia (1967), Poemas para un pueblo (1968), a Quiero escribir, pero me sale espuma (1972).

Ymsefydlodd yn Sbaen yn y 1970au, a chyhoeddodd ragor o gyfrolau o gerddi gan gynnwys Caducidad del fuego (1975), Al pie de la letra (1976), Reflexiones maquiavélicas (1980), a Poemas (1988). Ysgrifennodd hefyd gasgliad o straeon byrion El Coco se llama Drilo (1976), a'r gyfrol Diccionario de autores iberoamericanos (1982).

Derbyniodd sawl gwobr am ei farddoniaeth, gan gynnwys y Wobr Barddoniaeth Genedlaethol (Bolifia) ym 1960 a 1966, Gwobr Casa de las Américas (Ciwba) am ei gyfrol Quiero escribir, pero me sale espuma ym 1972, a Gwobr Leopoldo Panero (Sbaen) ym 1975. Rhoddwyd Gwobr Ddiwylliannol Genedlaethol Bolifia iddo yn 2000, a fe'i penodwyd yn gyfarwyddwr casgliad barddoniaeth yr Instituto de Cooperación Iberoamericana ym Madrid. Silvia M. Nagy, "Shimose, Pedro (1940–)" yn Encyclopedia of Latin American History and Culture. Adalwyd ar Encyclopedia.com ar 19 Medi 2020.

 Cyfeiriadau 

 Darllen pellach 
 José Ortega, Letras bolivianas de hoy: Renato Prada y Pedro Shimose (1973).

Categori:Genedigaethau 1940
Categori:Beirdd yr 20fed ganrif o Folifia
Categori:Beirdd Sbaeneg o Folifia
Categori:Llenorion straeon byrion yr 20fed ganrif o Folifia
Categori:Llenorion straeon byrion Sbaeneg o Folifia
Categori:Pobl a aned ym Molifia
Categori:Pobl o dras Japaneaidd